கேள்வி: நிலச்சரிவு - காரணங்கள் பற்றி தகவல் சொல்.
பதில்: படிமம்:Landslide_in_Sweden_(Surte)_1950,_2.jpg சாய்வாக உள்ள நிலப்பகுதி (அல்லது அதன் ஒரு பகுதி) அதன் நிலைத்தன்மை இழக்க காரணமான சில செயல்முறைகளுக்கு உள்ளாகும்போது நிலச்சரிவு உண்டாகிறது. ஒரு சரிவுப் பகுதியின் நிலைத்தன்மையில் மாற்றம் ஏற்படுவதற்கு பல காரணிகள் இருக்கின்ற. நிலச்சரிவுக்கான இயற்கை காரணங்கள் பின்வருமாறு: * மழை நீர ஊடுருவல், பனி உருகுதல், பனியாறு உருகுதல் போன்றவற்றால் நிலத்தடியில் கூடுதல் நீர் செறிவு ஏற்பட்டு அதன் எடை கூடுதல்; * நிலத்தடி நீர் உயருதல் அல்லது நுண்துளை நீர் அழுத்தம் அதிகரிப்பு (எ. கா. மழைக்காலங்களில் நிலத்தடி நீர்ப்படுகை உயர்வு, அல்லது நிலத்தில் மழை நீர் ஊடுருவல் காரணமாக); * விரிசல் மற்றும் ஆழப் பிளவுகளில் நீர்மத்தின் அழுத்தம் அதிகரிப்பு; * நிலத்தின் மீது வளரும் தாவரங்கள் அழிபடுவதால் நிலத்தில் பிடிமானம் இல்லாமல் போதல் (எ. கா; காட்டுத்தீக்குப் பிறகு) * ஆறுகள் அல்லது கடல் அலை ஒரு சரிவின் மேற்புரத்தில் ஏற்படும் மண்ணரிப்பு ; * இயற்பொருள் மற்றும் வேதியியல் வானிலையாலழிதல் (எ. கா; மீண்டும் மீண்டும் உறைபனி ஏற்படுதல் மற்றும் கரைதல், வெப்பமாகுதல் மற்றும் குளிர்தல், நிலத்தடி நீரில் உப்பு கசிதல் அல்லது கனிமக் கரைப்பு காரணமாக); * நிலநடுக்கம் தரையில் ஏற்படும் நடுக்கம். இது சரிவான நிலப்பகுதியை நேரடியாக சீர்குலைத்தோ அல்லது பலவீனப்படுத்தியோ நிலச்சரிவை உருவாக்கும் விரிசல்களை ஏற்படுத்தலாம்; * எரிமலை; * நுண்துளை நீர்மக் கலவையில் உண்டாகும் மாற்றங்கள்; * வெப்பநிலையில் ஏற்படும் மாற்றங்கள் (பருவகால அல்லது காலநிலை மாற்றத்தால் தூண்டப்பட்டவை). மனித நடவடிக்கைகள் நிலச்சரிவுக்கு காரணமாகின்றன, அவை: * காடழிப்பு, உழவு, கட்டுமானம்; * இயந்திரம் அல்லது போக்குவரத்தால் ஏற்படும் அலைவு; * வெடிபொருள் மற்றும் சுரங்கத் தொழில்நடவடிக்கைகள்; * மண்வேலை (எ. கா. ஒரு சரிவின் வடிவத்தை மாற்றுவது, அல்லது புதிய சுமைகளை ஏற்றுவதன் மூலம்); * மண்ணின் கெட்டித் தன்மைக்கு வலு சேர்க்கும் , ஆழமான வேர் தாவரங்களை அகற்றுதல்; * வேளாண்மை அல்லது வனவியல் நடவடிக்கைகள் (மரம் வெட்டுதல்), மற்றும் நகராக்கம், இது மண்ணில் ஊடுருவும் நீரின் அளவை மாற்றுகிறது. * நிலப் பயன்பாடு மற்றும் நிலஉறை ஏற்படும் தற்காலிக மாறுபாடு (LULC): இது வேளாண் பகுதிகளை மனிதர்கள் கைவிடுவதும் அடங்கும், எ.கா. இரண்டாம் உலகப் போருக்குப் பிறகு ஐரோப்பாவில் ஏற்பட்ட பொருளாதார மற்றும் சமூக மாற்றங்கள் காரணமாக. நிலச் சிதைவு மற்றும் அதிக மழைப்பொழிவு ஆகியவை மண் அரிமானம் மற்றும் நிலச்சரிவு நிகழ்வுகளின் அதிர்வெண்ணை அதிகரிக்கும் காரணியானது., at the introductory section.